Kleobulos

Kleobulos (kreeka Κλεόβουλος; 6. sajand eKr) oli vanakreeka mõtleja, kes oli pärit Lindose linnast Rhodose saarel, ühe väite kohaselt aga hoopis Kaariast.Diogenes Laertios, "Väljapaistvate filosoofide eludest, õpetustest ja ütlustest" I raamat, lõik 89 Kleobulost on tavaliselt nimetatud seitsme targa hulgas.

Kleobulosest ei ole kuigi palju teada. Põhiteave pärineb Diogenes Laertiose teosest "Väljapaistvate filosoofide eludest, õpetustest ja ütlustest", mille I raamatus on Kleobulose kohta eraldi peatükk.Diogenes Laertios, "Väljapaistvate filosoofide eludest, õpetustest ja ütlustest" I raamat, lõigud 89–93 Muuhulgas on väidetud, et Kleobulos oli tähelepanuväärselt ilus ja tugev ning oli õppinud Egiptuse filosoofiat. Kleobulos lõi mõistatusi, millest mõned Diogenes Laertios oma teoses ka esitab.Diogenes Laertios, "Väljapaistvate filosoofide eludest, õpetustest ja ütlustest" I raamat, lõigud 89-92

Kleobulose teostest ei ole midagi säilinud. Diogenes Laertiosegi esitatud Kleobulose kiri Solonile on ilmselt hilisem filosoofiline harjutus, mitte Kleobulose enda looming. Kleobulosel oli ilmselt tütar Kleobuline, kes oli samuti mõistatuste looja ja luuletaja.

Viited

Kategooria:Vanakreeka inimesed
Kategooria:Sündinud 6. sajandil eKr
Kategooria:Surnud 6. sajandil eKr